רוז'ריו סני

**רוג'ריו מוקה סני** (בפורטוגזית: **Rogério Mücke Ceni**; נולד ב-22 בינואר 1973) הוא מאמן כדורגל מקצועי ברזילאי ושוער עבר, המשמש כמאמן באהיה. הוא נחשב לאחד משוערי הכדורגל הברזילאים הגדולים בכל הזמנים ומוכר על ידי הפדרציה הבין-לאומית להיסטוריה וסטטיסטיקה של הכדורגל כשוער שכבש את מספר השערים הגבוה ביותר בתולדות הכדורגל. במהלך שיא הקריירה שלו (2005–2008) הוכר גם כאחד מהשוערים הטובים בעולם.

מרבית הקריירה המקצועית הארוכה של סני, שנמשכה 25 שנים, הייתה במדי סאו פאולו, כשהוא מחזיק בשיא ההופעות במדי הקבוצה עם 1,237 משחקים. הוא זכה ב-20 תארים משמעותיים, בהם שלוש אליפויות ברזיל, שני קופה ליברטדורס ואליפות העולם למועדונים 2005. במהלך הקריירה כבש 129 שערים, רובם מבעיטות חופשיות ופנדלים, ואחד מהם במשחק שוטף.

סני ייצג את נבחרת ברזיל ב-17 משחקים במהלך הקריירה שלו, והיה חלק מהסגל שזכה במונדיאל 2002 ובגביע הקונפדרציות 1997, וכן השתתף במונדיאל 2006.

## קריירת מועדונים
[ממוזער|right|סני (רביעי משמאל) עם סגל [סאו פאולו בשנת 2005]]
סני ערך את הופעת הבכורה שלו בקבוצת הבוגרים של סינופ. בשנת 1990, כשהיה בן 17, הצטרף סני לסאו פאולו, שם בילה את שש העונות הראשונות שלו בסרייה א' הברזילאית כשוער מחליף או שלישי.

ב-25 ביוני 1993 ערך סני את הופעת הבכורה בקבוצה הראשונה, כשהחל בהרכב בניצחון 4–1 נגד טנריפה בטורניר הידידות "גביע עיר סנטיאגו דה קומפוסטלה". בשנה שלאחר מכן שימש כשוער פותח בגביע קונמבול 1994, שם הופיע בכל המשחקים וסייע לקבוצתו לזכות בתואר.

בעונת 1997, לאחר שזטי עבר לסנטוס, נבחר סני להחליפו כשוער ראשון. ב-14 ביולי 2005, היה סני קפטן סאו פאולו בזכיית הקבוצה בקופה ליברטדורס 2005, זכייה שלישית בתולדות המועדון. שבועיים לאחר מכן, במשחק נגד אתלטיקו מיניירו, שבר את שיא ההופעות במדי הקבוצה עם 618 משחקים – במשחק זה לבש חולצה מיוחדת עם המספר "618" מודפס על הגב.
ב-25 ביולי של השנה הבאה הבקיע סני פנדל ניצחון נגד הקבוצה המקסיקנית גוודלחרה, והפך למלך השערים של הקבוצה בליברטדורס.

מ-2005 עד 2007, הבקיע סני 47 שערים מדהימים בכל המסגרות, כאשר הקבוצה זכתה בשתי אליפויות לאומיות ובאליפות העולם למועדונים 2005. הוא הבקיע בחצי הגמר נגד אל (3–2, בבעיטת עונשין), ונבחר למצטיין הגמר נגד ליברפול, כמו גם ל-MVP של הטורניר.

ב-20 באוגוסט 2006, הבקיע סני את שערו ה-63 בבעיטה חופשית מול קרוזיירו בליגה המקומית, כמה דקות לאחר שמנע בעיטת פנדל מהיריבה. מאוחר יותר באותו משחק, הבקיע פנדל והעלה את סך השערים ל-64, תוך שהוא משווה את התוצאה ל-2–2; בכך עבר את השיא של חוסה לואיס צ'ילברט מפרגוואי כשוער שהבקיע את מספר השערים הרב ביותר בקריירה.

[ממוזער|left|180px|סני עם [סאו פאולו (כדורגל)|סאו פאולו ב-2008]]
ב-29 באוקטובר 2006, ערך סני את הופעתו ה-700 הרשמית בסאו פאולו, בניצחון 2–0 מול פיגיירנסה. החגיגיות שבאירוע נפגמה כשהתבקש להחליף את החולצה הצהובה הבוהקת שלו, מכיוון שהיא הייתה תואמת לזו של השופט; בסוף עונת 2007, אשר הסתיימה בזכייה באליפות הליגה, נבחר על ידי קונפדרציית הכדורגל הברזילאית לשחקן השנה.

באפריל 2009, שבר סני את קרסולו באימון, ותחילה הוערך שיהיה פצוע למשך שישה חודשים, אך התאושש מהר יותר מהמצופה. ב-28 באוקטובר 2010, נגד אתלטיקו פרנאאנסה, שיחק את משחקו ה-700 כקפטן הקבוצה. בשנה שלאחר מכן, ב-27 במרץ, הבקיע בעיטת חופשית כדי לנצח את המשחק מול היריבה המושבעת קורינתיאנס, בעיטה חופשית מ-18 מטרים שהייתה גם שערו ה-100 בקריירה.

ב-7 בספטמבר 2011, ערך סני את הופעתו ה-1,000 בסאו פאולו. בסוף ינואר של השנה שלאחר מכן, עבר סני ניתוח בכתף, מה שגרם לו להיעדר מחצי שנה של משחקים.

ב-1 ביוני 2012, חזר סני למגרש, והבקיע בעיטת חופשית בניצחון 2–0 של קופה סודאמריקנה מול באיה; קבוצתו המשיכה לזכות בטורניר בסוף אותה שנה. בהמשך, הבקיע שלושה שערים בליגה, וסיים את העונה כשחקן קבוע בהרכב.

על אף שכבר היה בן 40, סני ציין כי רוח התחרותיות שלו הייתה זהה לזו של ילד בן 18, אך הוסיף כי ההחלמה קשה יותר מאשר בעבר. ב-14 ביולי 2013, הבקיע את שערו ה-111 מבעיטת חופשית בהפסד 3–2 לוויטוריה.

ב-7 בדצמבר 2013, לאחר משא ומתן ממושך, חידש סני את חוזהו במועדון לעונה נוספת. ב-20 באפריל 2014, בניצחון 3–0 בבית מול בוטפוגו, קיבל סני הכרה בשלושה שיאי גינס: שוער שהבקיע הכי הרבה שערים, מספר המשחקים ששיחק עבור אותו מועדון ומספר הפעמים ששימש כקפטן.

ב-27 באוקטובר 2014, שבר סני את שיאו של ראיין גיגס במספר הניצחונות במועדון אחד לאחר שעלה לשחק בניצחון 3–0 של סאו פאולו מול גויאס. הוא סיים את העונה בליגה עם שמונה שערי ליגה, אחת העונות הפוריות ביותר בקריירה שלו.

ב-28 בנובמבר 2014, חתם סני על חוזה חדש עם סאו פאולו, עד אוגוסט 2015, אף על פי שבתחילה הצהיר כי יפרוש בסוף העונה. ב-29 במרץ 2015, לאחר שהבקיע בניצחון 3–0 בבית מול ליננסה, עבר את מרסליניו קאריוקה במספר השערים שהבקיע מבעיטות חופשיות ישירות במדי מועדון אחד בלבד, עם 60 שערים לסני ו-59 למרסליניו.

ביוני 2015, הבקיע סני את שערו ה-128, מה שהציב אותו בין עשרת השחקנים המובילים ברשימת כובשי השערים של המועדון. ב-6 בדצמבר 2015, הודיע סני על פרישתו מכדורגל מקצועי.

## קריירה בינלאומית
שחקן נבחרת ברזיל במשך תשע שנים, סני רשם 16 הופעות בינלאומיות. הוא נכלל בסגלים שזכו בגביע הקונפדרציות 1997 ובמונדיאל 2002. הוא גם היה בסגל הנבחרת במונדיאל 2006, אם כי עדיין לא התאושש לחלוטין מפציעת ברך). סני השתתף רק בשני משחקים בטורנירי הגמר: בניצחון 3–2 על מקסיקו בגביע הקונפדרציות 1997 ובניצחון 4–1 על יפן במונדיאל 2006.

## קריירת אימון
### סאו פאולו
בדצמבר 2016, מונה רוג'ריו סני למאמן סאו פאולו, כאשר האנגלי מייקל ביאל והצרפתי שארל אמברט הצטרפו כעוזריו. ב-3 ביולי 2017, לאחר תוצאות רעות – סאו פאולו הודחה מאליפות מדינת סאו פאולו, הגביע הברזילאי וקופה סודאמריקנה תוך חודש והייתה מתחת לקו האדום בליגה הברזילאית, הוא פוטר.

### פורטלזה
ב-2018 מונה סני לתפקיד מאמן פורטלזה. ב-3 בנובמבר של אותה שנה, פורטלזה העפילה לליגה הראשונה ובתוך שבעה ימים, הקבוצה זכתה באליפות ליגת המשנה בפעם הראשונה בהיסטוריה שלה. ב-2019, פורטלזה גם זכתה באליפות סיארה ובקופה דו נורדאסטה.

### קרוזיירו
ב-11 באוגוסט 2019, מונה סני לתפקיד מאמן קרוזיירו. אך ב-26 בספטמבר פוטר לאחר שהתעמת עם השחקנים המרכזיים בקבוצה, במיוחד תיאגו נביס ודדה.

### פורטלזה
שלושה ימים לאחר פיטוריו מקרוזיירו, הודיעו על מינויו של סני במועדונו הקודם פורטלזה, במקומו של זה ריקרדו. ב-22 באוקטובר 2020, זכה שוב בתואר אליפות סיארה, תוארו הרביעי עם פורטלזה.

### פלמנגו
ב-10 בנובמבר 2020, חתם סני על חוזה עם פלמנגו עד דצמבר 2021, בתפקיד מאמן, לאחר פיטוריו של דומנק טורנט. הוא זכה באליפות ברזיל ובאליפות ריו דה ז'ניירו עם הקבוצה, אך פוטר ב-10 ביולי 2021.

### סאו פאולו
[ממוזער|מימין|200px|סני כמאמן [סאו פאולו ב-2022]] סני חזר לסאו פאולו ב-13 באוקטובר 2021, כשמונה למאמן במקומו של הרנאן קרספו. הוא הפסיד בגמרי אליפות מדינת סאו פאולו וקופה סודאמריקנה נגד פאלמיירס ואינדפנדיינטה דל ואייה בהתאמה. ב-19 באפריל 2023, פוטר סני מתפקידו כמאמן.

### באהיה
ב-9 בספטמבר 2023, סני החליף את רנאטו פאיבה בתפקיד המאמן של באהיה.

## סגנון משחק
סני הוא מומחה לכדורי עונשין, סני בעט את הבעיטות החופשיות והפנדלים של סאו פאולו מ-1997 ועד פרישתו, תקופה בה כבש 131 שערים. התקפית, עזר לקבוצה במספר היבטים, הבולט שבהם הוא כיבוש שערים, איך הוא גם עזר במצבים נייחים אחרים, וכן במשחק השוטף עם מסירות וניהול המשחק מרחבת השוער.

הוא היה ידוע גם כשוער מצוין עם יכולת טובה בהדיפת בעיטות. למשל, בגמר אליפות העולם למועדונים 2005, בו גברה סאו פאולו על ליברפול 1–0, הצטיין בשמירה על השער והוא נבחר למצטיין בטורניר.

הוא נחשב לאחד השוערים הגדולים ביותר של ברזיל. בלט בזכות הנחישות ואריכות הימים בקריירה שלו, שהרי פרש מגיל 40 ומעלה.

## סטטיסטיקה כשחקן
### קריירת מועדונים

## תארים
### כשחקן
; סינופ
* אליפות מטאו גרוסנסה: 1990
; סאו פאולו
* הגביע הבין-יבשתי 1993
* אליפות העולם למועדונים - 2005
* קופה ליברטדורס: 1993, 1995
* אליפות ברזיל: 2006, 2007, 2008
* אליפות סאו פאולו: 1992, 1998, 2000, 2005
* גביע רקופה סודאמריקנה: 1993, 1994
* סופרקופה ליברטדורס: 1993
* קופה קונמבול: 1994
* קופה מאסטר קונמבול: 1996
* טורניר ריו - סאו פאולו: 2001
* קופה סודאמריקנה: 2012

; נבחרת ברזיל
* גביע העולם 2002
* גביע הקונפדרציות 1997

; אישיים
* כדור הזהב של ברזיל: 2008
* השחקן המצטיין בקופה ליברטדורס: 2005
* השחקן המצטיין באליפות העולם למועדונים: 2005
* שחקן העונה בליגה הברזילאית: 2006, 2007

### כמאמן
; סאו פאולו
* גביע פלורידה: 2017

; פורטלזה
* אליפות ליגת המשנה בברזיל: 2018 
* אליפות סיארה: 2019, 2020
* קופה דו נורדאסטה: 2019

; פלמנגו
* אליפות ברזיל: 2020
* הסופרקאפ הברזילאי: 2021
* אליפות ריו דה ז'ניירו: 2021

## קישורים חיצוניים
* 

## הערות שוליים

קטגוריה:מאמני כדורגל ברזילאים
קטגוריה:שוערי כדורגל ברזילאים
קטגוריה:כדורגלני סאו פאולו